OpenLLM-France/wikimedia huggingface dataset:
# Exemple

Es fa us de l'exemple per a explicar o il·lustar una afirmació general dita. També per donar un cas particular i específic que fa de model per al cas general.
L'exemple és triat lliurement, però serveix per deixar clara la comprensió d'un fenomen, concepte o procés. S'utilitza, també, per a millorar la comprensió d'algun concepte de major complexitat.

## En la retòrica

L'exemple és una figura d'estil corrent en la retòrica.

## En les matemàtiques

A matemàtiques, un exemple és un cas diferents i particular.
Pretén il·lustrar una definició, un teorema o un raonament. Es podria trobar de la següent manera en un llibre de matemàtiques:
    «Les funcions definides sobre per es denominen funcions afins.$f$$\mathbb {R}$$f(x)=ax+b$
    Per exemple, la funció definida sobre per és una funció afí».$f$$\mathbb {R}$$f(x)=4x-5$
En general, l'exemple no serveix per a demostrar al 100% una proposició universal. Tot i que, un contraexemple es suficient per a demostrar que una proposició és falsa, Seria, per tant, una excepció a la regla general proposada.
# Fernand Dumas

Fernand Dumas i Bach (Finestret ?, 1877 - ?, després del 1920) va ser un financer i mecenes nord-català.

## Biografia

Era besnet de Francesc Jaume Jaubert de Paçà per part de mare. Es dedicà a les finances i a la banca a Perpinyà i, com força altres inversos de la seva època, va ser seduït per les grans possibilitats que l'establiment dels primers ferrocarrils semblava oferir. Fou un dels promotors d'un projecte de via fèrria que havia de pujar al Canigó i impulsà el tren Renard, un vehicle articulat per transportar tant grans càrregues com passatgers per camins. Aquest es provà el 1907, però l'aventura acabà de mal borràs engolint una part de la fortuna d'en Fernand Dumas. D'ell fou també el primer automòbil que circulà per Finestret, i que l'artista Daniel de Monfreid (de qui n'administrava els béns) retratà el 1902 d'una forma força viva encara que dramàticament humorística.
El 1905 es casà amb Thérèse de Crozals i casa seva (la casa Morer de Finestret) esdevingué un lloc de trobada, per on passaren visitants il·lustres com André Maginot, ministre de la Guerra recordat per la línia Maginot. També la freqüentaren moltes figures locals de la pintura, l'escultura i la literatura, amb noms com Deodat de Severac, Daniel i Henry de Monfreid, Esteve Terrús. Dumas exercí el mecenatge d'altres diverses maneres, subvencionant la revista La Clavellina (1896-1902) o fent-se instal·lar a casa un forn on Lluís Bausil i Lluís Codet (amic de la pintora Marie Laurencin) feien ceràmica. Amb l'artista i també mecenes Gustave Fayet, amb qui era amic, fundà el 1920 i dirigí l'"Atelier de la Dauphiné", on s'elaboraven tapissos amb disseny de Fayet.

## Notes

* ↑ El tren Renard, que s'explotà a diversos llocs, tingué una vida curta, del 1902 al 1914
* ↑ « Je n'ai pas non plus, pu voir Mossieur Dumasss; mais j'ai pu jeter un coup d'œil sur son "châssis" de guerre. C'est effrayant !!! Espérons que notre ami conservera la saine terreur qu'il nous a manifestée à l'endroit de cette machine à broyer le monde, et que la plus sage prudence le guidera sur des routes semées de "tournants dangereux", de rouliers félons et narquois, de gendarmes autoritaires, sans compter les cailloux, fondrières et autres passages pas à niveau. L'avez-vous essayée, cette voiture vertigineuse et vous sentez-vous, tous deux, le courage de tenir cette fameuse promesse de venir ici "arroser" les pneus avec les tréfonds de la cave ? Vous saurez, qu'à votre intention j'ai fait dégager l'entrée de notre route. Il y a lieu de croire que vous y passerez aisément »
* ↑ La tertúlia de la casa Dumas anomenava Thérèse de Crozals la "Contessina", la "Comtesseta" en català; en Fernand era "Môssieur Dumasss" o "le cher usurier"
* ↑ Maginot va ser ministre de la Guerra del 1922 al 1924 i de 1929 a 1932, i inspirador de la Línia que portava el seu nom

## Enllaços externs

* Notes biogràfiques Arxivat 2011-07-08 a Wayback Machine.
* Fotografia i quatre dades genealògiques (francès)
* Cartes de Daniel de Montfreid, il·lustrant l'època i els participants de les tertúlies a cal Morer, amb nombroses referències al matrimoni Dumas Arxivat 2013-11-09 a Wayback Machine. (francès)
# Faber

«Faber» té aquests significats:
* Faber (ofici), treballador encarregat de fabricar o buscar algun tipus de material a l'antiga Roma
* Faber-Castell
* Andreas Faber-Kaiser
* Basili Faber (1520, Żary - 1576, Erfurt), teòleg i escolàstic luterà
* François Faber
* Relació Faber-Jackson, relació entre la lluminositat d'una galàxia el·líptica i la seva dispersió de velocitats per al càlcul de la seva distància
* Residència Faber
# Fabero

Fabero (en lleonès, Fabeiro) és un municipi de la província de Lleó, a la comunitat autònoma de Castella i Lleó. Forma part de la comarca d'El Bierzo.

## Nuclis i pedanies

* Fabero
* Lillo del Bierzo
* Fontoria
* Otero de Naragüantes
* Bárcena de la Abadía
* San Pedro de Paradela

## Demografia

Evolució demogràfica :
| 1991 | 1996 | 2001 | 2004 |
| 6445 | 6120 | 5669 | 5312 |

## Enllaços externs

* Ajuntament Arxivat 2012-02-20 a Wayback Machine.
* Fabero.net Arxivat 2010-03-15 a Wayback Machine.
* Fabero municipal Arxivat 2018-08-25 a Wayback Machine.
# Estació de la Bonanova

Mapa Metro Línia 6 :
Mapa sinòptic de la Línia Barcelona-Vallès de FGC :
La Bonanova és una estació de tren de la línia 6 del metro de Barcelona i de les línies suburbanes S1 i S2 de la xarxa de Ferrocarrils de la Generalitat de Catalunya (FGC) de la línia Barcelona-Vallès. Està situada al districte de Sarrià - Sant Gervasi de Barcelona.
L'estació original en superfície entra en servei el 1887, tot i que els trens ja hi circulaven des de 1863. Disposava de dues andanes laterals i d'un edifici de viatgers a la dreta de les vies. El 1952 s'inaugura l'actual estació subterrània, a causa del soterrament de la línia entre Muntaner i les Tres Torres. Aquestes instal·lacions disposen de dues vies i tres andanes tipus Barcelona (dues andanes laterals i una de central). La comunicació amb el carrer es resol amb dues escales fixes (una a cada costat de la Via Augusta) i un ascensor al costat muntanya, mentre que el vestíbul s'uneix amb les andanes laterals amb dues escales fixes laterals. L'andana central es comunica amb el vestíbul mitjançant una escala mecànica de pujada i un ascensor. Aquesta andana es va perllongar el 2003 pel costat Sarrià per permetre accedir al primer vagó dels trens de quatre cotxes. Les últimes obres de millora de l'estació s'efectuaren durant l'any 2009, i van consistir en la reparació de l'enrajolat de les parets d'ambdues andanes laterals.
L'any 2016 va registrar l'entrada de 1.012.722 passatgers.

## Serveis ferroviaris

Línia Barcelona-Vallès de FGC :
| Procedència/Destinació | < | > | Procedència/Destinació |
| Barcelona - Pl. Catalunya | Muntaner | Les Tres Torres | Sarrià |
| Barcelona - Pl. Catalunya | Muntaner | Les Tres Torres | Terrassa Nacions Unides |
| Barcelona - Pl. Catalunya | Muntaner | Les Tres Torres | Sabadell Parc del Nord |

## Accessos

* Via Augusta - carrer Ganduxer (ascensor al costat muntanya)

## Referències

* ↑ «La Bonanova». trenscat.cat. [Consulta: 28 agost 2017].
* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].

## Vegeu també

* Llista d'estacions de Ferrocarrils de la Generalitat de Catalunya
* Llista d'estacions del metro de Barcelona
* Xarxa ferroviària de Catalunya
# Virvao

Virwa o Virvao fou un estat tributari protegit de l'agència de Kathiawar, al prant de Halar, presidència de Bombai.
Estava format per un sol poble amb un únic propietari tributari. La superfície era de 197 km² i la població el 1881 de 176 habitants. Els ingressos estimats eren de 100 lliures i pagava un tribut de 14 lliures al govern britànic i de quasi 5 al nawab de Junagarh.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Arizona Village

Arizona Village és una concentració de població designada pel cens dels Estats Units a l'estat d'Arizona. Segons el cens del 2000 tenia 351 habitants.

## Demografia

Segons el cens del 2000, Arizona Village tenia 351 habitants, 83 habitatges, i 77 famílies La densitat de població era de 130,3 habitants/km².
Dels 83 habitatges en un 68,7% hi vivien nens de menys de 18 anys, en un 30,1% hi vivien parelles casades, en un 48,2% dones solteres, i en un 7,2% no eren unitats familiars. En el 7,2% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,23 i el nombre mitjà de persones que vivien en cada família era de 4,25.
Per edats la població es repartia de la següent manera: un 48,7% tenia menys de 18 anys, un 12,8% entre 18 i 24, un 26,5% entre 25 i 44, un 10,3% de 45 a 60 i un 1,7% 65 anys o més.
L'edat mediana era de 19 anys. Per cada 100 dones de 18 o més anys hi havia 87,5 homes.
La renda mediana per habitatge era de 26.406 $ i la renda mediana per família de 23.571 $. Els homes tenien una renda mediana de 26.875 $ mentre que les dones 21.667 $. La renda per capita de la població era de 9.591 $. Aproximadament el 23% de les famílies i el 22,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arizona Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Arizona Village». American Fact Finder. Oficina del Cens dels Estats Units, 12-01-2010.
# Esquí adaptat als Jocs Olímpics d'hivern de 1988

Als Jocs Olímpics d'Hivern de 1988 celebrats a la ciutat de Calgary (Canadà) es disputaren quatre proves d'esquí alpí adaptat per a minusvàlids, dues proves en categoria masculina i dues en categoria femenina, com a esport de demostració. Aquestes proves es realitzaren com a complement als Jocs Paralímpics d'hivern de 1988 realitzats a Innsbruck (Àustria).

## Resum de medalles
### Categoria masculina

| Prova | Or | Argent | Bronze |
| Amputats per sobre el genoll | Alexander Spitz | Greg Mannino | Fritz Berger |
| Esquí de fons 5 km. per a cecs | Hans Anton Aalien | Ake Petterson | Asmund Tveit |

### Categoria femenina

| Prova | Or | Argent | Bronze |
| Amputats per sobre el genoll | Diana Golden | Cathy Gentile | Martha Hill |
| Esquí de fons 5 km. per a cecs | Veronika Preining | Kirsti Pennanen | Margret Heger |

## Medaller

| Posició | País | | | | Total |
| 1 | Estats Units | 1 | 2 | 1 | 4 |
| 2 | Àustria | 1 | 0 | 1 | 2 |
| 2 | Noruega | 1 | 0 | 1 | 2 |
| 4 | RFA | 1 | 0 | 0 | 1 |
| 5 | Finlàndia | 0 | 1 | 0 | 1 |
| 5 | Suècia | 0 | 1 | 0 | 1 |
| 7 | Suïssa | 0 | 0 | 1 | 1 |

## Notes

* ↑ Com a esport de demostració les medalles aconseguides no es tenen en compte en el còmput general de medalles de cada país.

## Enllaços externs

* (anglès) PDF www.aafla.org - Calgary 1988 Arxivat 2011-05-26 a Wayback Machine.
# Mighty Wanderers FC

El Mighty Wanderers Football Club és un club de futbol de Malawi de la ciutat de Blantyre.
Noms precedents:
* Yamaha Wanderers
* Limbe Leaf Wanderers
* Telecom Wanderers
* MTL Wanderers
* Be Forward Wanderers

## Palmarès

* Lliga malawiana de futbol:
       1990, 1995, 1997, 1998, 2006, 2017
* Copa malawiana de futbol:
       1985, 1986, 1997, 2005, 2012, 2013, 2016, 2018
* Copa de la Premsa de Malawi:
       1971, 1972, 1974, 1990
* Copa Kamuzu de Malawi:
       1976, 1982, 1985, 1997
* Copa Chibuku de Malawi:
       1969, 1972, 1973, 1976, 1979, 1994, 1996, 1997
* Copa Carlsberg de Malawi:
       2000, 2015, 2016
* Copa President de Malawi:
       2009, 2011
* FAM Charity Shield:
       2004, 2006
* Bp Top 8:
       2004
* Bingu Cup:
       2008

## Referències

* ↑ Nomads Seal be Forward sponsorship deal and renamed the club to Mighty Be Forward Wanderers Arxivat 2015-04-16 a Wayback Machine.
* ↑ «Mighty Wanderers F.C».
* ↑ «Malawi - List of Champions». RSSSF.
* 1 2 3 4 5 6 7 «Malawi - List of Cup Winners». RSSSF.
# Bangassou

El sultanat de Bangassou fou el nom donat a un estat del sud-est de la moderna república Centreafricana, successor del regne de Nzakara.
Voukpata, cap de la tribu dels nzakara fou derrotat i mort pel bandia Ndounga que va formar un regne bandia-nzakara a finals del segle xviii, progressivament islamitzat.
El rei de Nzakara, Mbali, que fou enemic de Rabah, va morir el 1890 en lluita contra els seus enemics els bougbou i va esclatar una lluita per la successió. El seu fill gran Bangassou es va presentar el 14 de juny de 1890 a la posició de Yakona, que pertanyia a l'Estat Lliure del Congo, i va signar un acord amb el capità Alphonse Vangele, pel qual cedia el seu sultanat a Bèlgica. Bangassou va facilitar la penetració belga i va donar als belgues grans quantitats de vori, rebent a canvi 1500 fusells, cosa que li va permetre reforçar les seves forces i imposar-se als altres pretendents.
El 1892 Pierre Brazza va nomenar a Victor Liotard com a director de l'Alt Ubangui que havia estat ocupat pels agents del Congo en violació de l'acord del 9 d'abril de 1887 que assignava a França els territoris al nord de l'Ubangi. Liotard amb una petita tropa amb senegalesos i algerians, va passar per la població anomenada Bangassou (residència de Bangassou) de la qual va sortir el 16 de març de 1893 per atacar el campament dels lleials al sultà i mercaders d'esclaus, comandats pel belga Emile Mathieu; la lluita es va evitar in extremis i el sultà va fugir, però a la tornada a Bangassou el 23 d'abril va reafirmar la seva lleialtat a Bèlgica. El belgues van buscar aliances amb Wadai, Dar al-Kuti i amb Rabah mentre els francesos enviaven reforços. El 12 de maig de 1894 el rei Leopold aconseguia un contracte d'arrendament sobre Bahr al-Ghazal però l'acord fou anul·lat el 27 de juny sota pressió alemanya.
El 14 d'agost de 1894 Leopold va renunciar a la zona al nord del riu Mbomou i va acceptar evacuar les seves posicions incloent Bangassou. El sultà Bangassou va acceptar el protectorat francès. Però el 1900 van arribar les companyies concessionàries dels Sultanats de l'Ubangui i ràpidament va perdre el poder. Durant una anys va fer incursions al llarg del Ubangui fins a Mobaye però ferit en un accident de caça va morir el 8 de juny de 1907 en presència del francès Jules Jacquier, capità i real governant. El seu fill i hereu, Mbari, havia mort el 1904 i el consell de caps va designar successor sultà a Labassou, que era mig cec i tenia la lepra. El 23 de febrer de 1909 el governador Merwart va signar un nou tractat de protectorat amb Labassou i a l'estiu del mateix any Merwat va fixar la frontera final entre els sultanats de Bangassou i de Rafai.
A la mort de Labassou el 17 de febrer de 1917, els francesos van prohibir la successió i van abolir de facto el sultanat; la família reial va continuar exercint un cert poder tradicional a la zona, però sense sanció oficial.

## Referències

* African Kingdoms per Richard A Bradshaw i Juan Fandos-Rius
* Historical Dictionary of the Central African Republic, per Pierre Kalck
# Batman (videojoc)

Batman és un joc d'acció i aventura isomètric en 3D del 1986 de la franquícia Batman desenvolupat per Ocean Software per a microprocessadors Amstrad CPC, ZX Spectrum, MSX i Amstrad PCW.
L'objectiu del joc és rescatar Robin mitjançant la recopilació de les set parts de l'aerolliscador Batcraft que es troben disperses per tota la Baticova. El joc té lloc en un univers 3D isomètric, el qual els programadors John Ritman i Bernie Drummond encara desenvoluparien més per al llançament el 1987 de Head Over Heels. El joc es caracteritza per l'aplicació d'un dels primers exemples d'un sistema que permet als jugadors per reiniciar des d'un punt intermedi en el joc en la pèrdua d'una vida en comptes d'haver de tornar a fer tot el camí des del començament (en aquest cas el punt en què Batman recull una Batpedra).
Batman va ser ben rebut per la premsa de videojocs del moment. La revista Crash li va donar una qualificació de 93%, Your Sinclair li va donar 9/10 i Sinclair User li va donar cinc estrelles i el va qualificar com un clàssic.

## Versions

* Un remake freeware anomenat Watman es realitzà per a PC el 2000.
* Retrospec en va fer una altra versió el 2010.

## Referències

* ↑ Smith, Martin; Игги Друге. «Batman». MobyGames. MobyGames. Arxivat de l'original el 2008-02-28. [Consulta: 11 febrer 2009].
* ↑ Ainsley, Rob. «Batman hints». A: The 8000 Plus Collection: The Ultimate Tips Book for the Amstrad PCW. Bath: Future Publishing, 1989, p. 105.
* 1 2 Muir, Jerry «Batman» (en anglès). Sinclair User. EMAP, 01-05-1986 [Consulta: 11 febrer 2009].
* ↑ «Batman» (en anglès). Crash. Newsfield Publications Ltd, 01-05-1986 [Consulta: 11 febrer 2009].
* ↑ Nash, Tommy «Batman» (en anglès). Your Sinclair. Dennis Publishing, 01-05-1986 [Consulta: 11 febrer 2009]. Arxivat 2009-01-12 a Wayback Machine. «Còpia arxivada». Arxivat de l'original el 2009-01-12. [Consulta: 1r gener 2012].
* ↑ «Watman» (en anglès). [Consulta: 2 gener 2012].
* ↑ «Retrospec». . Arxivat 2012-09-18 a Wayback Machine.

## Enllaços externs

* Batman a World of Spectrum
# Bartomeu Ribelles (historiador)

Bartomeu Ribelles (València, 1765 - 1816) fou un frare dominicà i historiador valencià, cronista tant del seu orde com de la ciutat i Regne de València.
Actualment moltes de les seues obres romanen inèdites o estan desaparegudes. Entre les que es conserven destaquen Observaciones histórico-críticas a las trovas intituladas de Mosén Jaime Febrer (1804), Compendio histórico de todas las epidemias padecidas en Valencia antes del año 1647 (1804), Memorias histórico-críticas de las antiguas Cortes del reino de Valencia (1810), Examen histórico-crítico del señorio, jurisdicción y derecho a reducirse a la Real Corona, de la insigne villa de Sueca (vol.1); Colección diplomática de los documentos a que se refiere el examen histórico-crítico del señorío, jurisdicción y derecho a reducirse a la Real Corona de la insigne villa de Sueca (vol.2); Extracto chronológico de los privilegios, escrituras, testimonios, procesos y otros documentos escritos en pergamino y en papel sellado y común, existentes en el archivo de la villa de Sueca, en el año 1814 (vol.3) (1814).
Aquests tres volums de 1814, sobre Sueca i el seu arxiu, foren un encàrrec de l'ajuntament, que necessitava reunir proves documentals per al plet que duia a terme contra el senyoriu per tal de poder incorporar-se a la corona. La tasca de Ribelles, a més de ser un treball d'investigació històrica destinat a proporcionar informació per al plet, va suposar el primer treball seriós d'ordenació i catalogació de l'Arxiu de Sueca.

## Referències

* ↑ «Gran enciclopèdia catalana». Enciclopèdia catalana. [Consulta: 20 gener 2016].
* ↑ Ribelles, Bartolomé; [introducció] d'Antoni Furió. Examen histórico-crítico del señorío, jurisdicción y derecho a reducirse a la Real Corona de la insigne villa de Sueca; Colección diplomática de los documentos a que se refiere el examen histórico-crítico del señorío, jurisdicción y derecho a reducirse a la Real Corona de la insigne villa de Sueca; Extracto chronológico de los privilegios, escrituras, testimonios, procesos y otros documentos escritos en pergamino y en papel sellado y común, existentes en el archivo de la villa de Sueca, en el año 1814. Edició Facsímil. Sueca: [Ajuntament], 1983, p. (3 v. 32 cm). ISBN 84-500-8641-8.
# Benitochromis finleyi

Benitochromis finleyi és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 7,5 cm de longitud total.

## Distribució geogràfica

Es troba a Àfrica: Fernando Poo.

## Referències

* 1 2 «Benitochromis finleyi» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Poll, M. & J.P. Gosse 1995: Genera des poissons d'eau douce de l'Afrique. Mémoire de la Classe des Sciences. Académie royale de Belgique. 9: 1-324.
* Römer U.: Cichliden Atlas, Bd. 1. Melle. 1311 p. Any 1998.
* Teugels, G.G. i D.F.E. Thys van den Audenaerde, 1992. Cichlidae. p. 714-779. A: C. Levêque, D. Paugy i G.G. Teugels (eds.) Faune des poissons d'eaux douces et saumâtres d'Afrique de l'Ouest. Volum 2. Coll. Faune Tropicale núm 28. Musée Royal de l'Afrique Centrale, Tervuren, Flandes i O.R.S.T.O.M., París, 902 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# New Glarus

New Glarus és una vila dels Estats Units d'Amèrica, situada a l'estat de Wisconsin i concretament al Comtat de Green. En el cens de l'any 2000 tenia 2111 habitants i una superfície de 3,7 km². Està situat a 274 m sobre el nivell del mar. Està situada a 300 km de Chicago.
La vila va ser fundada el 1845 amb població que provenia de Suïssa, concretament del Cantó de Glarus. Aquesta herència cultural ha fet que sigui un punt de destinació turística, amb elements constructius del país helvètic, producció de formatges i cervesa... Encara ara l'escut de la població és el de la bandera de Suïssa.

## Enllaços externs

* Ciutat de New Glarus
* Comerciants de New Glarus
# Nanum

Nanum fou un dels pretendents al tron d'Accad a la mort de Shar-Kali-Sharri, vers la meitat del segle xxiii aC. Entre els quatre pretendents esmentats a la llista de reis sumeris van governar tres anys però no se sap quant de temps va governar cadascun o si ho va fer sol o amb altres al mateix temps.

## Referències

* ↑ Jacobsen, Thorkild. The Sumerian King List (pdf) (en anglès). 4a ed. 1973. Xicago: Chicago University Press, 1939, p. 238. ISBN 0226622738.
# Nicolás Romero (municipi)

Nicolás Romero és un municipi de l'estat de Mèxic. Villa Nicolás Romero és el cap de municipi i principal centre de població d'aquesta municipalitat. Aquest municipi és a la part nord-occidental de l'estat de Mèxic. Limita al nord amb els municipis de Villa Victoria, al sud amb Zacazonapan, a l'oest amb Valle de Bravo i a l'est amb Amanalco.

## Vegeu també

* Municipis de l'estat de Mèxic

## Referències

* ↑ Monografia municipal de Nicolás Romero Arxivat 2017-06-01 a Wayback Machine. (castellà)

## Enllaços externs

* Portal de l'estat de Mèxic (castellà)
# Barygenys flavigularis

Barygenys flavigularis és una espècie de granota que viu a Papua Nova Guinea.

## Referències

* Richards, S. & Allison, A. 2004. Barygenys flavigularis. Llista Vermella d'Espècies Amenaçades de la UICN 2006. Consulta: 26 d'abril del 2008.
# Baryphthengus

Baryphthengus és un gènere d'ocells de la família dels momòtids (Momotidae).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per dues espècies:
* motmot rogenc (Baryphthengus martii)
* motmot de coroneta rogenca (Baryphthengus ruficapillus)

## Referències

* ↑ «Baryphthengus» (en anglès). GBIF | Global Biodiversity Information Facility. [Consulta: 25 setembre 2024].
* ↑ «Baryphthengus (Baryphthengus sp.) - Avibase». [Consulta: 25 setembre 2024].
* ↑ «motmot rogenc - eBird». [Consulta: 25 setembre 2024].
* ↑ «motmot de coroneta rogenca - eBird». [Consulta: 25 setembre 2024].